'સિક્રેટ સુપરસ્ટાર'નો પ્લોટ ટ્રાઇડ અને ટેસ્ટેડ પ્લોટ છે. પરંતુ ડાયરેક્ટર અદ્વૈત ચંદનનો ફ્રેશ ટચ ફિલ્મને મજેદાર બનાવે છે. ફિલ્મનો દરેક સિન તમને જણાવશે કે, આ ડાયરેક્ટર સાહેબની ટ્રેનિંગ મિ.પરફેક્શનિસ્ટ આમિર ખાનના હાથ નીચે થઇ છે. તેમની ડાયરેક્ટર તરીકેની આ ડેબ્યૂ ફિલ્મ ખરેખર સુંદર છે. આ માત્ર ટીનએજ ઇન્સિયાની સ્ટોરી નથી, આ સમાજને જૂની, રૂઢિવાદી અને બિનજરૂરી વિચારસરણીમાંથી ફ્રી થઇ પોતાના સપનાંને સાકાર કરવાની પ્રેરણા આપતી ફિલ્મ છે.